તા. ૧૫ ઓગસ્ટ - ૨૦૧૬ના રોજ સ્પંદન ટ્રસ્ટના તબીબોની ટીમ સવારે મૂક બધિર વિદ્યાલય પહોંચી હતી. ત્યાંના શિક્ષકો દ્વારા સમગ્ર સ્પંદન ટીમનું સ્વાગત કરાયું હતું તથા આવી ઉત્તમ કામગીરી બદલ સ્પંદન ટ્રસ્ટનો આભાર વ્યક્ત કર્યો હતો. સમગ્ર કાર્યક્રમના મુખ્ય આયોજનકર્તા ડૉ. શિવમ ઠક્કરે પણ ઉપસ્થિત સૌને કેમ્પની કાર્યસૂચિ વિશે માહિતગાર કર્યા હતા તથા ''સમાજમાં સ્વાસ્થ્ય જાગૃતિ" વિષય પર વક્તવ્ય આપ્યું હતું. ત્યારબાદ ૩૦૦ મૂકબધિર વિદ્યાર્થીઓ માટે શારીરિક અને દાંતની તપાસ માટેના કેમ્પનો પ્રારંભ કરવામાં આવ્યો હતો.